கிருஷ்ணா சாகி

கிருஷ்ணா சாகி (Krishna Sahi)(பிறப்பு: பிப்ரவரி 16, 1931) பீகாரைச் சேர்ந்த ஓர் அரசியல்வாதி ஆவார். இவர் இந்திய தேசிய காங்கிரசு கட்சியினைச் சார்ந்தவர். கிருஷ்ணா இந்திய அரசில் அமைச்சராகவும் பதவி வகித்துள்ளார்.

 அரசியல் 
கிருஷ்ணா சாகி பீகார் சட்டமன்றத்தில் மோகார்னா சட்டமன்ற உறுப்பினராக 1972 முதல் 1980 வரை இருமுறை இந்திய தேசிய காங்கிரசு கட்சியின் சார்பில் பதவி வகித்துள்ளார். இதன் பின்னர் பேகூசராய் மக்களவைத் தொகுதி உறுப்பினராக 1980 முதல் 1989 வரை பதவியிலிருந்தார். மீண்டும் 1991 முதல் 1996 வரை இதே நாடாளுமன்றத் தொகுதியின் உறுப்பினர் ஆனார்.

இராசீவ் காந்தியின் அமைச்சரவையில் 12 மே 1986 முதல் 2 திசம்பர் 1989 வரை மனித வளத்துறை, நீர் வளத்துறை அமைச்சராகப் பணியாற்றியுள்ளார். பி. வி. நரசிம்மராவ் அமைச்சரவையில் 2 சூலை 1992 முதல் 16 மே 1996 வரை தொழில்துறை அமைச்சராகவும், குடிமைப்பொருள் வழங்கல் துறை அமைச்சராகவும் பணியாற்றினார்.

 மேற்கோள்கள் 

பகுப்பு:10வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:பீகாரைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:1931 பிறப்புகள்